จีน อยากรวมกับ ไต้หวัน
“จีนจะต้องรวมกันเป็นหนึ่งเดียว และไต้หวันจะกลับมาอยู่ภายใต้การปกครองของจีนอีกครั้ง” ประธานาธิบดีสี จิ้นผิง ของจีนกล่าวไว้เมื่อต้นปี 2019  เรื่องนี้น่าสนใจอย่างไร ลงทุนแมนจะเล่าให้ฟัง  รู้ไหมว่า ไต้หวันนั้นมีพื้นที่เพียง 0.4% ของประเทศจีน แต่มีขนาด GDP เกือบ 5% ของ GDP ประเทศจีน  ไต้หวันมีอีกชื่อที่คนอาจไม่ค่อยคุ้นหู คือ สาธารณรัฐจีน  ไต้หวันมีภูมิประเทศเป็นเกาะใหญ่ มีประชากรจำนวน 23.6 ล้านคน ซึ่งกว่า 95% ของประชากรทั้งหมดเป็นชาวจีน
11 ม.ค. 2562

จีน อยากรวมกับ ไต้หวัน / โดย ลงทุนแมน
“จีนจะต้องรวมกันเป็นหนึ่งเดียว และไต้หวันจะกลับมาอยู่ภายใต้การปกครองของจีนอีกครั้ง” ประธานาธิบดีสี จิ้นผิง ของจีนกล่าวไว้เมื่อต้นปี 2019
เรื่องนี้น่าสนใจอย่างไร ลงทุนแมนจะเล่าให้ฟัง
รู้ไหมว่า ไต้หวันนั้นมีพื้นที่เพียง 0.4% ของประเทศจีน แต่มีขนาด GDP เกือบ 5% ของ GDP ประเทศจีน
ไต้หวันมีอีกชื่อที่คนอาจไม่ค่อยคุ้นหู คือ สาธารณรัฐจีน
ไต้หวันมีภูมิประเทศเป็นเกาะใหญ่ มีประชากรจำนวน 23.6 ล้านคน ซึ่งกว่า 95% ของประชากรทั้งหมดเป็นชาวจีน
ไต้หวันมีขนาด GDP ในปี 2017 ใหญ่เป็นลำดับที่ 7 ของเอเชีย และลำดับที่ 22 ของโลก ขณะที่รายได้เฉลี่ยต่อหัวของคนไต้หวัน อยู่ลำดับที่ 34 ของโลกมากกว่าประเทศอย่างโปรตุเกส หรือแม้แต่ซาอุดีอาระเบีย
ปี 2010 GDP ของไต้หวันเท่ากับ 14.7 ล้านล้านบาท รายได้เฉลี่ยต่อหัว 53,000 บาท
ปี 2014 GDP ของไต้หวันเท่ากับ 17.5 ล้านล้านบาท รายได้เฉลี่ยต่อหัว 62,000 บาท
ปี 2017 GDP ของไต้หวันเท่ากับ 19.1 ล้านล้านบาท รายได้เฉลี่ยต่อหัว 67,000 บาท
ปัจจุบัน ไต้หวันถูกจัดอยู่ในกลุ่มประเทศที่พัฒนาแล้ว โดยรายได้จากภาคบริการและภาคอุตสาหกรรม เป็นรายได้หลักของประเทศ ซึ่งทั้ง 2 ส่วนนี้มีสัดส่วนกว่า 98% ของ GDP
อุตสาหกรรมที่ไต้หวันได้รับการยอมรับว่าเป็นหนึ่งในผู้นำระดับโลก คือ อุตสาหกรรมอิเล็กทรอนิกส์ โดยเฉพาะการผลิตเซมิคอนดักเตอร์และชิ้นส่วนอิเล็กทรอนิกส์ ซึ่งไต้หวันนับเป็นฐานการผลิตที่สำคัญแห่งหนึ่งในโลก
แผงวงจรอิเล็กทรอนิกส์มีส่วนแบ่ง 85.0% ในตลาดโลก
จอ LCD มีส่วนแบ่ง 66.5% ในตลาดโลก
คอมพิวเตอร์ Notebook มีส่วนแบ่ง 84.9% ในตลาดโลก
และบริษัทที่หลายคนน่าจะรู้จักคือ Foxconn International Holdings บริษัทสัญชาติไต้หวันที่เป็นผู้ผลิตอุปกรณ์อิเล็กทรอนิกส์รายใหญ่ที่สุดในโลก ทั้งยังเป็นผู้รับช่วงผลิตสินค้า iPhone และ iPad ให้กับ Apple อีกด้วย
หลายคนอาจสงสัยว่า แล้วไต้หวันกับจีน มีปัญหาอะไรกันในอดีต
เรื่องนี้อาจต้องย้อนเวลากลับไปในปี 1949 ซึ่งสมัยนั้นพรรคก๊กมินตั๋งซึ่งเป็นพรรคการเมืองฝั่งตรงข้ามกับพรรคคอมมิวนิสต์ของจีนได้เป็นฝ่ายพ่ายแพ้ในการสู้รบ ทำให้เจียง ไคเชค ผู้นำพรรคก๊กมินตั๋งได้อพยพผู้คนกว่า 1.5 ล้านคนมาอยู่บนเกาะไต้หวัน
อย่างไรก็ตาม เหม๋าเจ๋อตุง ซึ่งเป็นผู้นำพรรคคอมมิวนิสต์ กับ เจียง ไคเชค ซึ่งเป็นผู้นำพรรคก๊กมินตั๋ง ต่างพยายามแย่งกันเป็นกระบอกเสียงในเวทีโลกในฐานะที่เป็นตัวแทนประชาชนจีน
และถึงแม้พรรคก๊กมินตั๋ง จะสถาปนาไต้หวันแยกจากจีน แต่สำหรับจีนนั้น ยังถือว่าไต้หวันเป็นเพียงมณฑลหนึ่งของจีนเท่านั้น
และเมื่อต้นเดือนมกราคมปี 2019 ที่ผ่านมา ประธานาธิบดีสี จิ้นผิง ของจีนบอกว่า ตนเองต้องการให้ชาวไต้หวันยอมรับว่า ไต้หวันจะต้องกลับมารวมกับจีนในอนาคตอย่างสันติวิธี ซึ่งหากไม่มีทางเลือกจริงๆ สุดท้าย จีนอาจต้องใช้กำลังกับไต้หวันเพื่อบรรลุความต้องการดังกล่าว
พอสี จิ้นผิง พูดออกมาแบบนี้ก็น่าติดตามว่าอนาคตของไต้หวันจะเป็นอย่างไร เพราะดูแล้วนาทีนี้ ความยิ่งใหญ่ของจีนนั้น แม้แต่สหรัฐอเมริกาจะทำอะไรก็ยังต้องเกรงใจ..
----------------------
ติดตามเรื่องเศรษฐกิจแบบทันเหตุการณ์ ได้ที่เพจลงทุนแมน ในแอปพลิเคชัน blockdit โหลดเลยที่ 
----------------------
References
-
-
-
-
-
-
-
-
-